
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-01221/2013-04
09.05.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је
О Д Л У К У
о акредитацији студијског програма
[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ ЕДУКОНС са седиштем у Војводе Путника 87, СРЕМСКА КАМЕНИЦА, ПИБ: 105699329, Матични број: 08891443,  испуњава прописане стандарде за акредитацију студијског програма  Основне академске студије - ПОСЛОВНА ЕКОНОМИЈА СТУДИЈЕ НА ДАЉИНУ у оквиру поља друштвено-хуманистичких наука и то за 60 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ЕДУКОНС са седиштем у Војводе Путника 87, СРЕМСКА КАМЕНИЦА, је дана 27.6.2013. године поднела захтев за акредитацију студијског програма  Основне академске студије - ПОСЛОВНА ЕКОНОМИЈА СТУДИЈЕ НА ДАЉИНУ у оквиру поља друштвено-хуманистичких наука под бројем 612-00-01221/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ЕДУКОНС и предлог одлуке, достављени су Комисији за акредитацију и проверу квалитета.
УНИВЕРЗИТЕТ ЕДУКОНС – Факултет пословне економије, Војводе Путника 87, Сремска Каменица, је дана 27.6.2013.. године  поднела захтев за акредитацију студијског програма основних академских студија Пословна економија ДЛС у пољу друштвено-хуманистичких наука под бројем 612-00-01221/2013-04. 
Студијски програм припада пољу друштвено-хуманистичких наука и области економских наука што је у  складу са законом и листом области коју је утврдио Национални савет. Назив дипломе који се тражи Дипломирани економиста  је у складу са листом звања коју је утврдио Национални савет, а дужина студија од 4 године је у складу са законом.
Програм је прихваћен 19.06. 2013.  године од стране Савета Универзитета.
Студијски програм садржи све законом предвиђене елементе и има предвиђени број ЕСПБ. Број ЕПСБ бодова након завршених студија је 240. 
Циљеви садрже одреднице из којих би се могао закључити зашто је овај програм у области економских наука. Међу циљевима су сви они који се тичу стицања знања и компетенција у области економских наука.
Jасно је наведено које опште и предметно специфичне способности студенти стичу савладавањем програма.
Класификација предмета по типу је: Академско-општеобразовни предмети 16.96%, Теоријско-методолошки 18.26%, Научно-стручни предмети 36.09%, Стручно-апликативни предмети 28.70%. 
Установа је приложила Књигу предмета у којој је сваки предмет специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, садржајем предмета, препорученом литературом, методима извођења наставе, начином провере знања и оцењивања. 
Фактор изборности према предметима које обезбећује институција је 22.08%.
Курикулум одговара назначеном звању и датим компетенцијама у студијском програму. Курикулум јасно приказује распоред предмета по семестрима, број ЕСПБ бодова и фонд часова. За сваки предмет наведени су мерени циљеци курса са очекиваним исходима, знањима и компетенцијама, реалним предусловима за похађање предмета, конкретним и смисленим садржајем предмета, препорученим литературом, савременим методима извођења наставе, као и начином провере знања и оцењивања.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са најмање три програма иностраних високошколских установа (Faculty of Economics, Universidad Autonoma de Madrid, Spain; School of Economics and Business, Universidad de Oviedo, Portugal; Zagrebačka škola ekonomije i managementa, Hrvatska).
Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на прву годину студенти полажу пријемни испит.
Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30 а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. 
Укупан број наставника је довољан да покрије укупан број часова наставе на студијском програму. У реализацији студијског програма укљученo  је 27 наставникa  од тога 20 наставника са пуним радним временом и 7 са непуним. Просечно оптерећење наставника на студијском програму 1.01 часова недељно. Нема наставника са ангажовањем већим од 12 часова недељно. Наставници са пуним радним временом држе 86.80% наставе. 
Испуњен је захтев да најмање 70% часова од активне наставе држе наставници  са пуним радним временом.
Број сарадника 26, од којих су 18 са пуним радним временом и 8 са делом радног времена, је довољан да покрије укупан број часова наставе на студијском програму. Просечно оптерећење сарадника износи 2.50 часа недељно. 
Квалификације наставног особља одговарају нивоу њихових задужења и документоване су референцама и подаци који су доступни јавности.
Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука. 
Обезбеђен је одговарајући простор за извођење наставе. Укупна бруто површина износи 8.749,27 м2 (2.39 м2/студенту). Обезбеђена је неопходна техничка опрема за савремено извођење наставе. 
Високошколска установа је обезбедила покривеност предмета одговарајућом уџбеничком литературом. Наведена листа уџбеника доступна је студентима на студијском програму, а листа библиотечких јединица релевантних за студијски програм броји 105 наслов. 
Установа је формирала Комисију за контролу квалитета и приложила је извештај о самовредновању. Приложени су документи: Политика обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет. Комисија за контролу квалитета је комплетна и има 17 чланова од којих је три из редова студената.
Програм је прилагођен учењу на даљину и има наставни материјал који одговара циљевима образовања.Увидом у систем учења на даљину, установљено је да је систем базиран на Moodle систему за учење на даљину, који је хиерархијски подељен у 4 нивоа: на првом нивоу поделе налази се избор факултета, други ниво нуди избор типа студиј, на трећем нивоу нуди се избор године студија, док је на четвртом, финалном нивоу, понуда конкретних предмета. Предмети су формално прилагођени учењу на даљину, што подразумева давање општих информација о предмету, након којих следи подела градива на теме. За теме се, зависно од предмета, нуде предавања, вежбе и тест за самосталну проверу знања. Материјал чине текстови директно унешени у систем за учење на даљину, текстуални документи и презентације. Сваки предмет на систему има бар један форум преко кога је могуће постављати питања и обављати асинхроне консултације, као и причаонице за синхроне консултације. Упутствима за коришћење која су дата на систему покривени су сви аспекти коришћења система. На основу одлуке Сената Универзитета именован је руководилац студијског програма за студије на даљину, а у приложеној документацији се наводи да су сви одговони наставници за сваки предмет и сарадници прошли обуку за рад на систему за учење на даљину.
За учење на даљину Универзитет користи пакет фирме Webinar d.o.o. из Новог Сада, под називом Weblearning. Систем је у основи Moodle платформа (платформа отвореног кода за учење на даљину), са стандарним компонентама и измењеним логоом и уклоњеним референцама на оригинални софтвер. Универзитет је платформу инсталирао на свом серверу, а потребну техничку подршку добија од фирме Webinar d.o.o. Систем има кориснички интерфејс који подржава више категорија корисника.Универзитет поседује сервер са поменутим пакетом за учење на даљину и протоком од 2Мbps upload и 16Мbps download. 
[bookmark: OLE_LINK1]Систем за учење на даљину нуди следеће могућности: асинхроно праћење наставе читањем извода са предавања у виду текстуалних докумената или презентација, асинхроне и синхроне консултације преко форума и причаоница и тестове за самопроверу знања.
Након што је размотрила све релевантне чињенице, подкомисија је установила да студијски програм испуњава све законом прописане услове и стандарде па предлаже Комисији за акредитацију и проверу квалитета да изда ОДЛУКУ О АКРЕДИТАЦИЈИ за студијски програм основних академских студија Пословна економија ДЛС у пољу друштвено-хуманистичких наука и области економских наука, на даљину, за упис 60 (шездесет) студената у прву годину.После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ ЕДУКОНС  у оквиру образовно-научног поља поља друштвено-хуманистичких наука наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа УНИВЕРЗИТЕТ ЕДУКОНС  за студијски програм  Основне академске студије - ПОСЛОВНА ЕКОНОМИЈА СТУДИЈЕ НА ДАЉИНУ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ ЕДУКОНС са седиштем у Војводе Путника 87, СРЕМСКА КАМЕНИЦА, ПИБ: 105699329, Матични број: 08891443, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - ПОСЛОВНА ЕКОНОМИЈА СТУДИЈЕ НА ДАЉИНУ у оквиру поља друштвено-хуманистичких наука и то за 60 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

